Dôležité právne oznámenie

|

52006PC0793

Návrh rozhodnutia Rady, ktorým sa Slovinskej republike povoľuje ratifikovať, v záujme Európskeho spoločenstva, protokol z 12. februára 2004, ktorým sa mení a dopĺňa Parížsky dohovor o zodpovednosti tretej strany v oblasti jadrovej energie z 29. júla 1960  /* KOM/2006/0793 v konečnom znení - AVC 2006/0260 */

	[pic] | KOMISIA EURÓPSKYCH SPOLOČENSTIEV |Brusel, 13.12.2006KOM(2006) 793 v konečnom znení2006/0260 (AVC)NávrhROZHODNUTIA RADY,ktorým sa Slovinskej republike povoľuje ratifikovať, v záujme Európskeho spoločenstva, protokol z 12. februára 2004, ktorým sa mení a dopĺňa Parížsky dohovor o zodpovednosti tretej strany v oblasti jadrovej energie z 29. júla 1960(predložen ý Komisiou)ODÔVODNENIE1. ROZHODNUTIA Z ROKOV 2003 A 2004Rada dvomi rozhodnutiami 2003/882/ES z 27. novembra 2003 a 2004/294/ES z 8. marca 2004 povolila členským štátom, ktoré sú zmluvnými stranami Parížskeho dohovoru o zodpovednosti tretej strany v oblasti jadrovej energie z 29. júla 1960 (ďalej „Parížsky dohovor“), podpísať protokol, ktorým sa mení a dopĺňa uvedený dohovor, respektíve ratifikovať uvedený dohovor, alebo k nemu pristúpiť, v záujme Európskeho spoločenstva.Tieto rozhodnutia boli potrebné, pretože protokol obsahuje ustanovenia, ktoré sa dotýkajú pravidiel stanovených v nariadení Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach. V tejto oblasti má výlučné právomoci Spoločenstvo. Členské štáty si zachovávajú svoje právomoci v záležitostiach pokrytých protokolom, ktoré sa nedotýkajú práva Spoločenstva.Keďže Parížsky dohovor a protokol k nemu neumožňujú účasť regionálnych integračných zoskupení, považuje sa za odôvodnené, že v tomto výnimočnom prípade členské štáty ratifikujú protokol alebo k nemu pristúpia v záujme Spoločenstva.Obe rozhodnutia sú určené členským štátom, ktoré sú zmluvnými stranami Parížskeho dohovoru, s výnimkou Dánska, Rakúska, Írska a Luxemburska. Dánsko totiž nie je viazané nariadením (ES) č. 44/2001 a ani nepodlieha jeho uplatňovaniu, v súlade s článkami 1 a 2 Protokolu o postavení Dánska pripojenému k Zmluve o Európskej únii a k Zmluve o založení Európskeho spoločenstva. Rakúsko, Írsko a Luxembursko, ktoré nie sú stranami Parížskeho dohovoru, boli výslovne oslobodené od uplatňovania týchto rozhodnutí a budú sa naďalej opierať o pravidlá Spoločenstva uvedené v nariadení (ES) č. 44/2001 a uplatňovať ich v oblasti pokrytej Parížskym dohovorom a protokolom o jeho zmene a doplnení.Členské štáty dotknuté spomenutými rozhodnutiami podpísali protokol k tomuto dohovoru, v záujme Európskeho spoločenstva, 12. februára 2004. V súlade s článkom 2 ods. 1 rozhodnutia 2004/294/ES musia začať postupy potrebné na ratifikáciu protokolu, pokiaľ možno do 31. decembra 2006.2. Stav po rozšírení ÚnieV súlade s článkom 53 Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii, pripojeného k zmluve o pristúpení podpísanej 16. apríla 2003, „nové členské štáty budú po pristúpení považované za adresátov smerníc a rozhodnutí v zmysle článku 249 zmluvy o ES a článku 161 zmluvy o Euratom za predpokladu, že tieto smernice a rozhodnutia boli adresované všetkým súčasným členským štátom.“Rozhodnutia Rady 2003/882/ES a 2004/294/ES, ktorými sa povoľujú podpísanie a ratifikácia protokolu k Parížskemu dohovoru, neboli určené všetkým „súčasným členským štátom“ v zmysle článku 53 aktu o pristúpení. Členské štáty, ktoré pristúpili k Európskej únii 1. mája 2004, preto nie sú viazané týmito rozhodnutiami, keďže im neboli určené v zmysle článku 53 aktu o pristúpení.Tieto rozhodnutia okrem toho neboli pred pristúpením predmetom technických úprav v súlade s ustanoveniami článku 57 toho istého aktu o pristúpení.Medzi novými členskými štátmi je zmluvnou stranou Parížskeho protokolu iba Slovinsko, ktoré podpísalo protokol k tomuto dohovoru 12. februára 2004.Česká republika, Estónsko, Maďarsko, Lotyšsko, Litva, Poľsko a Slovensko nie sú stranami Parížskeho protokolu, sú ale stranami Viedenského dohovoru o občianskoprávnej zodpovednosti za škody spôsobené jadrovou udalosťou z 21. mája 1963 (Viedenský dohovor).Cyprus a Malta nie sú stranami žiadneho medzinárodného dohovoru o občianskoprávnej zodpovednosti v oblasti jadrovej energie.Bulharsko a Rumunsko, ktoré pristupujú k Únii, sú rovnako zmluvnými stranami Viedenského dohovoru.3. Výkon rozhodnutia 2004/294/ESMedzi členskými štátmi dotknutými rozhodnutím 2004/294/ES prebiehajú kontakty s cieľom súčasne ratifikovať protokol v súlade s článkom 2 ods. 1 tohto rozhodnutia.V duchu rozhodnutia 2004/294 je žiaduce, aby sa Slovinsko mohlo pripojiť k ostatným členským štátom, ktorých sa týka ratifikácia protokolu. Musí byť preto oprávnené na ratifikáciu protokolu, v záujme Európskeho spoločenstva, na rovnakom základe ako členské štáty dotknuté uvedeným rozhodnutím.4. Toto rozhodnutieVzhľadom na uvedené skutočnosti je jediným účelom tohto rozhodnutia dosiahnuť rovnocenné postavenie Slovinska s členskými štátmi dotknutými rozhodnutím 2004/294.Toto rozhodnutie sa preto nedotýka:-  postavenia ostatných členských štátov, ktoré sú stranami Viedenského dohovoru,-  postavenia ostatných členských štátov, ktoré nie sú stranami žiadneho dohovoru o občianskoprávnej zodpovednosti v oblasti jadrovej energie,-  práva iniciatívy, ktoré má Komisia v oblasti občianskoprávnej zodpovednosti v oblasti jadrovej energie na základe Zmluvy o Euratome.2006/XXXX (AVC)NávrhROZHODNUTIA RADY,ktorým sa Slovinskej republike povoľuje ratifikovať, v záujme Európskeho spoločenstva, protokol z 12. februára 2004, ktorým sa mení a dopĺňa Parížsky dohovor o zodpovednosti tretej strany v oblasti jadrovej energie z 29. júla 1960RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 61 písm. c) a na článok 67, v súvislosti s článkom 300 ods. 2 prvým pododsekom a ods. 3 druhým pododsekom,so zreteľom na návrh Komisie[1],so zreteľom na súhlas Európskeho parlamentu[2],keďže:(1) Protokol z roku 2004, ktorým sa mení a dopĺňa Dohovor o zodpovednosti tretej strany v oblasti jadrovej energie z 29. júla 1960, doplnený dodatkovým protokolom z 28. januára 1964 a protokolom zo 16. novembra 1982 (ďalej len „Parížsky dohovor“), obsahuje ustanovenia, ktorými sú dotknuté pravidlá stanovené v nariadení Rady (ES) č. 44/2001 z 22. decembra 2000[3] o právomoci a o uznávaní a výkone rozsudkov v občianskych a obchodných veciach, pri ktorých má Spoločenstvo výlučnú právomoc.(2) Rozhodnutím 2003/882/ES z 27. novembra 2003 sa členským štátom, ktoré sú stranami Parížskeho dohovoru, povolilo podpísať, v záujme Európskeho spoločenstva, uvedený protokol. Rozhodnutím 2004/294/ES z 8. marca 2004 Rada okrem toho povolila tým istým štátom ratifikovať uvedený dohovor v záujme Európskeho spoločenstva, alebo k nemu pristúpiť. Podľa článku 2 tohto rozhodnutia dotknuté členské štáty prijmú potrebné opatrenia, aby súčasne uložili svoje ratifikačné listiny protokolu, alebo listiny pristúpenia k nemu, podľa možnosti do 31. decembra 2006.(3) Rozhodnutie 2004/294/ES po vzore rozhodnutia 2003/882 uvádza iba členské štáty, ktoré boli súčasťou Spoločenstva k 8. marcu 2004, s výnimkou Rakúska, Dánska, Írska a Luxemburska, ako to vyplýva zo spoločného uplatňovania článku 1 ods. 3 a článku 4 rozhodnutia.(4) Slovinsko podpísalo protokol 12. februára 2004. K Európskej únii pristúpilo 1. mája 2004 a nedotýka sa ho rozhodnutie 2004/294/ES, keďže článok 53 Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii sa v tomto prípade neuplatňuje.(5) V súlade s článkami 1 a 2 Protokolu o postavení Dánska pripojeného k Zmluve o Európskej únii a k Zmluve o založení Európskeho spoločenstva sa Dánsko nezúčastňuje na prijímaní tohto rozhodnutia a nie je ním viazané, ani nepodlieha jeho uplatňovaniu.(6) Ratifikácia protokolu Slovinskom sa nedotýka postavenia členských štátov Spoločenstva, ktoré nie sú stranami Parížskeho dohovoru,PRIJALA TOTO ROZHODNUTIE:Článok 1Bez toho, aby boli dotknuté právomoci Spoločenstva, Slovinská republika ratifikuje, v záujme Európskeho spoločenstva, protokol, ktorým sa mení a dopĺňa Parížsky dohovor, ktorého znenie je pripojené k rozhodnutiu 2003/882/ES.Táto ratifikácia sa nedotýka postavenia členských štátov Spoločenstva, ktoré nie sú stranami Parížskeho dohovoru.Článok 2Slovinsko prijme potrebné opatrenia, aby uložilo svoje ratifikačné listiny protokolu súčasne s ostatnými členskými štátmi dotknutými rozhodnutím 2004/294/ES.Článok 3Pri ratifikácii protokolu Slovinsko písomne informuje generálneho tajomníka Organizácie pre hospodársku spoluprácu a rozvoj o tom, že ratifikácia prebehla v súlade s týmto rozhodnutím.Článok 4V súlade so Zmluvou o založení Európskeho spoločenstva je toto rozhodnutie určené Slovinsku.V BruseliZa Radupredseda [1] Ú. v. EÚ C , , s. .[2] Ú. v. EÚ C , , s. .[3] Ú. v. ES L 12, 16.1.2001, s. 1.


               EURÓPSKA KOMISIA
            V Bruseli13. 10. 2016
            COM(2016) 656 final
            2016/0324(NLE)
            Návrh
            ROZHODNUTIE RADY
            o pozícii Únie, ktorá sa má prijať v podvýbore pre sanitárne a fytosanitárne otázky, podvýbore pre obchod a udržateľný rozvoj, podvýbore pre clá a podvýbore pre zemepisné označenia zriadených Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o prijatie rokovacieho poriadku podvýboru pre sanitárne a fytosanitárne otázky, podvýboru pre obchod a udržateľný rozvoj, podvýboru pre clá a podvýboru pre zemepisné označenia

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Pripojený návrh predstavuje právny nástroj na schválenie pozície Únie, ktorá sa má prijať v podvýbore pre sanitárne a fytosanitárne otázky, podvýbore pre obchod a udržateľný rozvoj, podvýbore pre clá a podvýbore pre zemepisné označenia zriadených Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“), pokiaľ ide o prijatie rokovacieho poriadku podvýboru pre sanitárne a fytosanitárne otázky, podvýboru pre obchod a udržateľný rozvoj, podvýboru pre clá a podvýboru pre zemepisné označenia.

               Dohoda bola podpísaná 27. júna 2014 v Bruseli a jej hlava IV o obchode a záležitostiach súvisiacich s obchodom sa predbežne vykonáva od 1. januára 2016.

               Na základe dohody bol zriadený podvýbor pre sanitárne a fytosanitárne otázky, podvýbor pre obchod a udržateľný rozvoj, podvýbor pre clá a podvýbor pre zemepisné označenia. Tieto podvýbory majú monitorovať vykonávanie časti dohody o obchode a záležitostiach týkajúcich sa obchodu a riešiť súvisiace otázky. Podvýbory majú prijať rokovací poriadok. Prvé zasadnutia podvýborov sa podľa očakávania uskutočnia v druhom polroku 2016. Rokovacie poriadky týchto podvýborov pripojené k tomuto návrhu vychádzajú z rokovacieho poriadku Výboru pre pridruženie.

               •Súlad s existujúcimi ustanoveniami v tejto oblasti politiky

               Týmto návrhom sa vykonáva spoločná obchodná politika Únie voči Ukrajine, partnerskej krajine východného susedstva, na základe ustanovení uvedenej dohody a najmä jej cieľa vytvoriť zónu prehĺbeného a komplexného voľného obchodu medzi zmluvnými stranami (DCFTA).

               •Súlad s ostatnými politikami Únie

               Tento návrh je v súlade s ostatnými vonkajšími politikami Únie, najmä európskou susedskou politikou a politikou rozvojovej spolupráce vo vzťahu k Ukrajine, a dopĺňa ich.

               2.
                     PRÁVNY ZÁKLAD, SUBSIDIARITA A PROPORCIONALITA

               •Právny základ

               Právnym základom na určenie pozície, ktorú má Únia zaujať vo výboroch a podvýboroch zriadených na základe dohody, je Zmluva o fungovaní Európskej únie (ďalej len „ZFEÚ“), a najmä jej článok 207 ods. 4 v spojení s jej článkom 218 ods. 9.

               Vzhľadom na to, že Ukrajina schválila štyri návrhy textov rokovacieho poriadku, Európska komisia na základe článku 207 ods. 4 a článku 218 ods. 9 ZFEÚ navrhuje, aby Rada prijala rozhodnutie o schválení pozície Únie k rozhodnutiam, ktoré sa majú prijať na prvom zasadnutí podvýboru EÚ a Ukrajiny pre sanitárne a fytosanitárne otázky, podvýboru EÚ a Ukrajiny pre obchod a udržateľný rozvoj, podvýboru EÚ a Ukrajiny pre clá a podvýboru EÚ a Ukrajiny pre zemepisné označenia, pokiaľ ide o ich rokovacie poriadky.

               Článkom 74 dohody sa zriaďuje podvýbor pre sanitárne a fytosanitárne otázky a v tom istom článku sa stanovuje, že uvedený podvýbor by mal na prvom zasadnutí prijať svoje pracovné postupy. Zasadnutie podvýboru pre sanitárne a fytosanitárne otázky sa má uskutočniť v druhom polroku 2016. V súvislosti s týmto prvým zasadnutím je potrebné vypracovať pozíciu Únie k návrhu rokovacieho poriadku uvedeného podvýboru. Ukrajina schválila pripojený návrh rokovacieho poriadku.

               Článkom 300 dohody sa zriaďuje podvýbor pre obchod a udržateľný rozvoj a v tom istom článku sa stanovuje, že uvedený podvýbor by mal prijať svoj rokovací poriadok. Prvé zasadnutie podvýboru sa podľa očakávania uskutoční v druhom polroku 2016. Preto je potrebné vypracovať pozíciu Únie k rokovaciemu poriadku uvedeného podvýboru. Ukrajina schválila pripojený návrh rokovacieho poriadku.

               Článkom 83 dohody sa zriaďuje podvýbor pre clá a v tom istom článku sa stanovuje, že uvedený podvýbor by mal prijať svoj vnútorný rokovací poriadok. Prvé zasadnutie podvýboru sa podľa očakávania uskutoční v druhom polroku 2016. Preto je potrebné vypracovať pozíciu Únie k rokovaciemu poriadku uvedeného podvýboru. Ukrajina schválila pripojený návrh rokovacieho poriadku.

               Článkom 211 dohody sa zriaďuje podvýbor pre zemepisné označenia a v tom istom článku sa stanovuje, že uvedený podvýbor by mal prijať rokovací poriadok. Prvé zasadnutie podvýboru sa podľa očakávania uskutoční v druhom polroku 2016. Preto je potrebné vypracovať pozíciu Únie k rokovaciemu poriadku uvedeného podvýboru. Ukrajina schválila pripojený návrh rokovacieho poriadku.

               •Subsidiarita (v prípade iných ako výlučných právomocí)

               Spoločná obchodná politika je v súlade s článkom 3 ZFEÚ vymedzená ako oblasť, ktorá patrí do výlučnej právomoci Únie. Zásada subsidiarity sa preto neuplatňuje.

               •Proporcionalita

               Tento návrh je potrebný, aby sa mohli vykonať medzinárodné záväzky Únie stanovené v dohode s Ukrajinou.

               •Výber nástroja

               Tento návrh je v súlade s článkom 218 ods. 9 ZFEÚ, v ktorom sa stanovuje, že Rada prijíma rozhodnutia, ktorými sa určujú pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami. Nie je žiadny iný právny nástroj, ktorý by sa mohol použiť na dosiahnutie cieľa vyjadreného v tomto návrhu.

               3.
                     VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa.

               •Konzultácie so zainteresovanými stranami

               Konzultácie so zainteresovanými stranami sa na tento návrh neuplatňujú, keďže jeho cieľom je len splnenie záväzkov Únie uvedených v dohode.

               •Získavanie a využívanie expertízy

                  Neuplatňuje sa.

               •Posúdenie vplyvu

               Obchodné a s obchodom súvisiace ustanovenia dohody boli predmetom posudzovania vplyvu ex ante (posúdenie vplyvu na udržateľnosť obchodu vykonané GR Komisie pre obchod v roku 2007), pričom jeho výsledky sa využili v procese rokovaní o prehĺbenej a komplexnej dohode o voľnom obchode. Uvedená štúdia potvrdila, že vykonávanie obchodných a s obchodom súvisiacich ustanovení by malo pozitívny ekonomický vplyv na EÚ aj na Ukrajinu. Návrh nemá žiadny negatívny vplyv na hospodársku, sociálnu alebo environmentálnu politiku Únie.

               •
                     Regulačná vhodnosť a zjednodušenie

                  Na dohodu sa v tejto fáze nevzťahujú postupy Programu regulačnej vhodnosti a efektívnosti, nevyplývajú z nej žiadne náklady pre malé a stredné podniky Únie, ani nepredstavuje žiadny problém z hľadiska digitálneho prostredia.

               •Základné práva

               Návrh nemá dôsledky na ochranu základných práv v Únii.

               4.
                     VPLYV NA ROZPOČET

                  Neuplatňuje sa.

               5.
                     ĎALŠIE PRVKY

               •
                     Plány vykonávania, spôsob monitorovania, hodnotenia a podávania správ

                  Vykonávanie dohody pravidelne preskúmava Rada pre pridruženie EÚ a Ukrajiny a jej podriadené orgány zriadené danou dohodou. Európska komisia takisto podáva správy Európskemu parlamentu a Rade v nadväznosti na zasadnutia Výboru pre pridruženie EÚ a Ukrajiny v zložení pre otázky obchodu, ktoré sa konajú najmenej raz ročne. Tieto správy sa týkajú aj prvkov zahrnutých do tohto návrhu.

               •Vysvetľujúce dokumenty (v prípade smerníc)

                  Neuplatňuje sa.

               •Podrobné vysvetlenie konkrétnych ustanovení návrhu

                  Cieľom návrhu je prijať pozíciu Únie v súvislosti s:

               prehĺbenou a komplexnou zónou voľného obchodu (DCFTA), ktorá je súčasťou dohody o pridružení medzi EÚ a Ukrajinou (ďalej len „dohoda“) a uplatňuje sa od 1. januára 2016. Dohodou sa zriadilo niekoľko spoločných inštitúcií, okrem iných aj podvýbor pre sanitárne a fytosanitárne otázky, podvýbor pre obchod a udržateľný rozvoj, podvýbor pre clá a podvýbor pre zemepisné označenia, ktoré sú zodpovedné za vykonávanie záväzkov DCFTA týkajúcich sa ich príslušných oblastí odbornosti.

               V súlade s článkom 218 ods. 9 ZFEÚ pred akýmkoľvek spoločným rozhodnutím s právnymi účinkami, ktoré sa má prijať v rámci orgánu zriadeného dohodou o pridružení, musí Rada prijať rozhodnutie o pozícii Únie.

               •

               2016/0324 (NLE)

               Návrh

               ROZHODNUTIE RADY

               o pozícii Únie, ktorá sa má prijať v podvýbore pre sanitárne a fytosanitárne otázky, podvýbore pre obchod a udržateľný rozvoj, podvýbore pre clá a podvýbore pre zemepisné označenia zriadených Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o prijatie rokovacieho poriadku podvýboru pre sanitárne a fytosanitárne otázky, podvýboru pre obchod a udržateľný rozvoj, podvýboru pre clá a podvýboru pre zemepisné označenia

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 v spojení s jej článkom 218 ods. 9,

               so zreteľom na návrh Komisie,

               keďže:

               (1)V článku 486 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“) sa stanovuje predbežné vykonávanie dohody v čiastočnom rozsahu.

               (2)V článku 4 rozhodnutia Rady 2014/668/EÚ
                  1
                z 23. júna 2014 sa uvádzajú ustanovenia dohody, ktoré sa majú predbežne vykonávať vrátane ustanovení o zriadení a fungovaní podvýboru pre sanitárne a fytosanitárne otázky, podvýboru pre obchod a udržateľný rozvoj, podvýboru pre clá a podvýboru pre zemepisné označenia.

               (3)V článku 74 dohody sa stanovuje, že podvýbor pre sanitárne a fytosanitárne otázky by mal na prvom zasadnutí prijať svoje pracovné postupy.

               (4)V článku 300 dohody sa stanovuje, že podvýbor pre obchod a udržateľný rozvoj by mal prijať svoj rokovací poriadok.

               (5)V článku 83 dohody sa stanovuje, že podvýbor pre clá by mal prijať svoj rokovací poriadok.

               (6)V článku 211 dohody sa stanovuje, že podvýbor pre zemepisné označenia by mal prijať svoj rokovací poriadok,

               PRIJALA TOTO ROZHODNUTIE:

               Článok 1

               1.Pozícia, ktorú má Únia prijať v rámci podvýboru pre sanitárne a fytosanitárne otázky zriadeného článkom 74 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, je založená na návrhu rozhodnutia o rokovacom poriadku podvýboru pre sanitárne a fytosanitárne otázky pripojenom k tomuto rozhodnutiu.

               2.Menšie zmeny návrhu rozhodnutia môžu schváliť zástupcovia Únie v podvýbore pre sanitárne a fytosanitárne otázky bez ďalšieho rozhodnutia Rady.

               Článok 2

               1.Pozícia, ktorú má Únia prijať v rámci podvýboru pre obchod a udržateľný rozvoj zriadeného článkom 300 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, je založená na návrhu rozhodnutia o rokovacom poriadku podvýboru pre obchod a udržateľný rozvoj pripojenom k tomuto rozhodnutiu.

               2.Menšie zmeny návrhu rozhodnutia môžu schváliť zástupcovia Únie v podvýbore pre obchod a udržateľný rozvoj bez ďalšieho rozhodnutia Rady.

               Článok 3

               1.Pozícia, ktorú má Únia prijať v rámci podvýboru pre clá zriadeného článkom 83 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, je založená na návrhu rozhodnutia o rokovacom poriadku podvýboru pre clá pripojenom k tomuto rozhodnutiu.

               2.Menšie zmeny návrhu rozhodnutia môžu schváliť zástupcovia Únie v podvýbore pre clá bez ďalšieho rozhodnutia Rady.

               Článok 4

               1.Pozícia, ktorú má Únia prijať v rámci podvýboru pre zemepisné označenia zriadeného článkom 211 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, je založená na návrhu rozhodnutia o rokovacom poriadku podvýboru pre zemepisné označenia pripojenom k tomuto rozhodnutiu.

               2.Menšie zmeny návrhu rozhodnutia môžu schváliť zástupcovia Únie v podvýbore pre zemepisné označenia bez ďalšieho rozhodnutia Rady.

               Článok 5

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Rozhodnutie Rady z 23. júna 2014 o podpise v mene Európskej únie a predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej hlavu III (okrem ustanovení týkajúcich sa zaobchádzania so štátnymi príslušníkmi tretích krajín, ktorí sú na území druhej zmluvnej strany legálne zamestnaní ako pracovníci) a hlavy IV, V, VI a VII, ako aj súvisiace prílohy a protokoly (Ú. v. EÚ L 278, 20.9.2014, s. 1).

    ---documentbreak---

               EURÓPSKA KOMISIA
            V Bruseli13. 10. 2016
            COM(2016) 656 final
            PRÍLOHA
            k
            návrhu rozhodnutia Rady
            o pozícii Únie, ktorá sa má prijať v podvýbore pre sanitárne a fytosanitárne otázky, podvýbore pre obchod a udržateľný rozvoj, podvýbore pre clá a podvýbore pre zemepisné označenia zriadených Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o prijatie rokovacieho poriadku podvýboru pre sanitárne a fytosanitárne otázky, podvýboru pre obchod a udržateľný rozvoj, podvýboru pre clá a podvýboru pre zemepisné označenia

               NÁVRH

               ROZHODNUTIE PODVÝBORU EÚ A UKRAJINY PRE SANITÁRNE A FYTOSANITÁRNE OTÁZKY č. 1/2016

               z … 2016,

               ktorým sa prijíma jeho rokovací poriadok

               PODVÝBOR EÚ A UKRAJINY PRE SANITÁRNE A FYTOSANITÁRNE OTÁZKY,

               so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“), a najmä na jej článok 74,

               keďže:

               (1)V súlade s článkom 486 dohody sa jej časti vrátane kapitoly 4 (Sanitárne a fytosanitárne opatrenia) hlavy IV (Obchod a záležitosti súvisiace s obchodom) predbežne vykonávajú od 1. januára 2016.

               (2)V článku 74 dohody sa stanovuje, že podvýbor pre sanitárne a fytosanitárne otázky by mal posúdiť každú záležitosť, ktorá sa týka vykonávania kapitoly 4 (Sanitárne a fytosanitárne opatrenia) hlavy IV (Obchod a záležitosti súvisiace s obchodom) uvedenej dohody.

               (3)V článku 74 ods. 5 dohody sa stanovuje, že podvýbor pre sanitárne a fytosanitárne otázky by mal prijať svoj rokovací poriadok,

               ROZHODOL TAKTO:

               Článok 1

               Týmto sa prijíma rokovací poriadok Podvýboru pre sanitárne a fytosanitárne otázky uvedený v dodatku.

               Článok 2

               Toto rozhodnutie nadobúda účinnosť dňom jeho prijatia.

               V ... dňa ...

                        Za podvýbor pre sanitárne a fytosanitárne otázky

                        predseda

               Dodatok

               Rokovací poriadok podvýboru EÚ a Ukrajiny pre sanitárne a fytosanitárne otázky

               Článok 1

               Všeobecné ustanovenia

               1.Podvýbor pre sanitárne a fytosanitárne otázky zriadený v súlade s článkom 74 ods. 1 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“), pomáha Výboru pre pridruženie v zložení pre otázky obchodu podľa ustanovení článku 465 ods. 4 hlavy IV dohody pri vykonávaní jeho úloh.

               2.Podvýbor pre sanitárne a fytosanitárne otázky vykonáva úlohy uvedené v článku 74 ods. 2 dohody so zreteľom na ciele kapitoly 4 hlavy IV stanovené v článku 59 dohody.

               3.Podvýbor pre sanitárne a fytosanitárne otázky sa skladá zo zástupcov Európskej komisie a Ukrajiny zodpovedných za sanitárne a fytosanitárne záležitosti.

               4.Zástupca Európskej komisie alebo Ukrajiny zodpovedný za sanitárne a fytosanitárne záležitosti vykonáva funkciu predsedu v súlade s ďalej uvedeným článkom 2.

               5.Zmluvné strany sú v tomto rokovacom poriadku vymedzené podľa ustanovenia článku 482 dohody.

               Článok 2

               Predsedníctvo

               Zmluvné strany striedavo predsedajú podvýboru pre sanitárne a fytosanitárne otázky počas obdobia 12 mesiacov. Prvé obdobie sa začína dňom prvého zasadnutia Rady pre pridruženie a končí sa 31. decembra toho istého roku.

               Článok 3

               Zasadnutia

               1.Pokiaľ sa zmluvné strany nedohodnú inak, podvýbor pre sanitárne a fytosanitárne otázky sa zíde do troch mesiacov po nadobudnutí platnosti tejto dohody, následne na žiadosť ktorejkoľvek zo zmluvných strán, najmenej však raz ročne.

               2.Každé zasadnutie podvýboru pre sanitárne a fytosanitárne otázky zvoláva predseda, a to na deň a miesto, na ktorých sa zmluvné strany dohodli. Predseda podvýboru pre sanitárne a fytosanitárne otázky vydá oznámenie o zvolaní zasadnutia najneskôr 28 kalendárnych dní pred začiatkom zasadnutia, pokiaľ sa zmluvné strany nedohodnú inak.

               3.Vždy, keď je to možné, pravidelné zasadnutie podvýboru pre sanitárne a fytosanitárne otázky sa zvolá v dostatočnom predstihu pred pravidelným zasadnutím Výboru pre pridruženie v zložení pre otázky obchodu.

               4.Zasadnutia podvýboru pre sanitárne a fytosanitárne otázky sa môžu uskutočniť s použitím všetkých dohodnutých technických prostriedkov, ako napríklad videokonferencie alebo audiokonferencie.

               5.Medzi zasadnutiami môže podvýbor pre sanitárne a fytosanitárne otázky riešiť akékoľvek záležitosti korešpondenčne.

               Článok 4

               Delegácie

               Pred každým zasadnutím sú zmluvné strany informované prostredníctvom sekretariátu o plánovanom zložení delegácií každej zmluvnej strany, ktoré sa majú zúčastniť na zasadnutí.

               Článok 5

               Sekretariát

               1.Úradník Európskej komisie a úradník Ukrajiny vykonávajú spoločne funkciu tajomníkov podvýboru pre sanitárne a fytosanitárne otázky a spoločne plnia úlohy sekretariátu v duchu vzájomnej dôvery a spolupráce.

               2.Sekretariát Výboru pre pridruženie v zložení pre otázky obchodu musí byť oboznámený so všetkými rozhodnutiami, stanoviskami, odporúčaniami, správami a inými schválenými opatreniami podvýboru pre sanitárne a fytosanitárne otázky.

               Článok 6

               Korešpondencia

               1.Korešpondencia adresovaná podvýboru pre sanitárne a fytosanitárne otázky sa posiela tajomníkovi jednej zo zmluvných strán, ktorý následne informuje druhého tajomníka.

               2.Sekretariát zabezpečí, aby sa korešpondencia adresovaná podvýboru pre sanitárne a fytosanitárne otázky postúpila predsedovi podvýboru pre sanitárne a fytosanitárne otázky a aby sa v prípade potreby rozposlala ako dokumenty uvedené v článku 7 tohto rokovacieho poriadku.

               3.Korešpondenciu predsedu podvýboru pre sanitárne a fytosanitárne otázky posiela zmluvným stranám sekretariát podvýboru pre sanitárne a fytosanitárne otázky v mene predsedu. Táto korešpondencia sa v prípade potreby rozpošle podľa článku 7 tohto rokovacieho poriadku.

               Článok 7

               Dokumenty

               1.Dokumenty rozposielajú tajomníci podvýboru pre sanitárne a fytosanitárne otázky.

               2.Zmluvná strana zašle svoje dokumenty svojmu tajomníkovi. Tajomník zašle tieto dokumenty tajomníkovi druhej strany.

               3.Tajomník Únie rozposiela dokumenty zodpovedným zástupcom Únie a kópiu takejto korešpondencie systematicky zasiela tajomníkovi Ukrajiny a tajomníkom Výboru pre pridruženie v zložení pre otázky obchodu.

               4.Tajomník Ukrajiny rozposiela dokumenty zodpovedným zástupcom Ukrajiny a kópiu takejto korešpondencie systematicky zasiela tajomníkovi Únie a tajomníkom Výboru pre pridruženie v zložení pre otázky obchodu.

               5.Tajomníci podvýboru pre sanitárne a fytosanitárne otázky plnia úlohu kontaktného miesta pre výmenu informácií podľa článku 67 dohody.

               Článok 8

               Dôvernosť

               Pokiaľ zmluvné strany nerozhodnú inak, zasadnutia podvýboru pre sanitárne a fytosanitárne otázky sú neverejné. Ak zmluvná strana predloží podvýboru pre sanitárne a fytosanitárne otázky informácie označené ako dôverné, druhá strana zaobchádza s takýmito informáciami ako s dôvernými informáciami.

               Článok 9

               Program zasadnutí

               1.Sekretariát podvýboru pre sanitárne a fytosanitárne otázky vypracuje predbežný program každého zasadnutia, ako aj návrh operatívnych záverov stanovených v článku 10, a to na základe návrhov zmluvných strán. Predbežný program rokovania obsahuje body, v súvislosti s ktorými dostal sekretariát podvýboru pre sanitárne a fytosanitárne otázky žiadosť o zaradenie do programu od jednej zo zmluvných strán spolu s príslušnými dokumentmi najneskôr 21 kalendárnych dní pred dňom konania zasadnutia.

               2.Predbežný program spolu s príslušnými dokumentmi sa rozposiela v súlade s článkom 7 najneskôr 15 kalendárnych dní pred začiatkom zasadnutia.

               3.Na začiatku každého zasadnutia prijíma Podvýbor pre sanitárne a fytosanitárne otázky program zasadnutia. Do programu možno zaradiť aj body, ktoré nie sú uvedené v predbežnom programe, ak sa tak zmluvné strany dohodnú.

               4.Predseda zasadnutia podvýboru pre sanitárne a fytosanitárne otázky môže na základe súhlasu druhej zmluvnej strany pozvať zástupcov iných orgánov zmluvných strán alebo nezávislých expertov v danej tematickej oblasti na báze ad hoc, aby sa zúčastnili na zasadnutiach podvýboru s cieľom poskytnúť informácie o konkrétnych témach. Zmluvné strany zabezpečia, aby uvedení pozorovatelia alebo experti dodržiavali všetky požiadavky na zachovávanie dôvernosti.

               5.Predseda zasadnutia podvýboru pre sanitárne a fytosanitárne otázky môže po konzultáciách so zmluvnými stranami skrátiť lehoty uvedené v odsekoch 1 a 2 s cieľom zohľadniť osobitné požiadavky.

               Článok 10

               Zápisnica a operatívne závery

               1.Návrh zápisnice z každého zasadnutia vypracujú obidvaja tajomníci spoločne.

               2.V zápisnici sa vo všeobecnosti vo vzťahu ku každému bodu programu uvádzajú tieto informácie:

               a)účastníci zasadnutia, úradníci, ktorí ich sprevádzali a prípadní pozorovatelia alebo experti, ktorí sa zúčastnili na zasadnutí;

               b)dokumenty predložené podvýboru pre sanitárne a fytosanitárne otázky;

               c)vyhlásenia, o ktorých zaznamenanie požiadal podvýbor pre sanitárne a fytosanitárne otázky, a

               d)operatívne závery zo zasadnutia podľa odseku 4.

               3.Návrh zápisnice sa predloží podvýboru pre sanitárne a fytosanitárne otázky na schválenie. Zápisnicu je potrebné schváliť do 28 kalendárnych dní po každom zasadnutí podvýboru pre sanitárne a fytosanitárne otázky. Kópia sa zašle všetkým adresátom uvedeným v článku 7 rokovacieho poriadku.

               4.Návrh operatívnych záverov z každého zasadnutia vypracuje tajomník podvýboru pre sanitárne a fytosanitárne otázky predsedajúcej zmluvnej strany a spolu s programom ho rozpošle zmluvným stranám, zvyčajne najneskôr 15 kalendárnych dní pred začiatkom zasadnutia. Tento návrh sa v priebehu zasadnutia aktualizuje tak, aby na konci zasadnutia podvýbor pre sanitárne a fytosanitárne otázky, pokiaľ nie je dohodnuté inak, prijal operatívne závery, v ktorých sa zohľadňujú následné opatrenia, na ktorých sa zmluvné strany dohodli. Po schválení sa operatívne závery pripoja k zápisnici a ich vykonávanie sa preskúma na nasledujúcom zasadnutí podvýboru pre sanitárne a fytosanitárne otázky. Podvýbor pre sanitárne a fytosanitárne otázky na tento účel prijme vzor, ktorý umožní vysledovať každé opatrenie podľa konkrétnej lehoty na jeho vykonanie.

               Článok 11

               Rozhodnutia a odporúčania

               1.Podvýbor pre sanitárne a fytosanitárne otázky prijíma rozhodnutia, stanoviská, odporúčania, správy a spoločné opatrenia, ako sa stanovuje v článku 74 dohody. Tieto rozhodnutia, stanoviská, odporúčania, správy a spoločné opatrenia sa prijímajú na základe konsenzu medzi zmluvnými stranami po ukončení príslušných vnútorných postupov na ich prijatie. Rozhodnutia sú pre zmluvné strany záväzné a zmluvné strany prijmú náležité opatrenia na ich vykonanie.

               2.Každé rozhodnutie, stanovisko, odporúčanie alebo správu podpíše predseda a overia obaja tajomníci. Bez toho, aby bol dotknutý odsek 3, predseda podpíše tieto dokumenty na zasadnutí, na ktorom bolo príslušné rozhodnutie, stanovisko, odporúčanie alebo správa prijaté.

               3.Podvýbor pre sanitárne a fytosanitárne otázky môže prijímať rozhodnutia, vydávať odporúčania a prijímať stanoviská alebo správy písomným postupom po ukončení príslušných vnútorných postupov, ak sa tak zmluvné strany dohodnú. Písomný postup pozostáva z úradnej výmeny nót medzi oboma tajomníkmi, ktorí konajú v zmysle dohody zmluvných strán. Na tento účel sa text návrhu rozpošle podľa článku 7, pričom lehota, počas ktorej sa musia oznámiť akékoľvek výhrady alebo zmeny, je najmenej 21 kalendárnych dní. Predseda podvýboru pre sanitárne a fytosanitárne otázky môže po konzultáciách so zmluvnými stranami skrátiť lehoty uvedené v tomto odseku s cieľom zohľadniť osobitné požiadavky. Po schválení textu rozhodnutie, stanovisko, odporúčanie alebo správu podpíše predseda a overia obaja tajomníci.

               4.Akty podvýboru pre sanitárne a fytosanitárne otázky sa nazývajú „rozhodnutie“, „stanovisko“, „odporúčanie“ alebo „správa“. Každé rozhodnutie nadobúda účinnosť dňom jeho prijatia, pokiaľ sa v rozhodnutí nestanovuje inak.

               5.Rozhodnutia, stanoviská, odporúčania alebo správy sa rozposielajú obom zmluvným stranám.

               6.Každá zmluvná strana sa môže rozhodnúť uverejniť rozhodnutia, stanoviská a odporúčania podvýboru pre sanitárne a fytosanitárne otázky vo svojej úradnej publikácii.

               Článok 12

               Správy

               Podvýbor pre sanitárne a fytosanitárne otázky predloží správu o svojej činnosti, ak o aj o činnosti technických pracovných skupín alebo skupín ad hoc zriadených podvýborom pre sanitárne a fytosanitárne otázky Výboru pre pridruženie v zložení pre otázky obchodu. Správa sa musí predložiť 25 dní pred pravidelným zasadnutím Výboru pre pridruženie v zložení pre otázky obchodu.

               Článok 13

               Jazyky

               1.Pracovnými jazykmi podvýboru pre sanitárne a fytosanitárne otázky sú angličtina a ukrajinčina.

               2.Pokiaľ sa nerozhodne inak, rokovania podvýboru pre sanitárne a fytosanitárne otázky vychádzajú z dokumentácie vyhotovenej v týchto jazykoch.

               Článok 14

               Výdavky

               1.Každá zmluvná strana hradí všetky výdavky, ktoré jej vznikli v dôsledku účasti na zasadnutiach podvýboru pre sanitárne a fytosanitárne otázky, a to tak výdavky na personál, cestovné náklady a diéty, ako aj poštovné a telekomunikačné výdavky.

               2.Výdavky v súvislosti s organizáciou zasadnutí a rozmnožovaním dokumentov hradí zmluvná strana, ktorá je organizátorom zasadnutia.

               3.Výdavky na tlmočenie počas zasadnutí a na preklad dokumentov do angličtiny a ukrajinčiny alebo z angličtiny a ukrajinčiny podľa článku 13 ods. 1 tohto rokovacieho poriadku hradí zmluvná strana, ktorá je organizátorom zasadnutia.

               Tlmočenie a preklad do iných jazykov alebo z iných jazykov hradí priamo žiadajúca zmluvná strana.

               Článok 15

               Zmeny rokovacieho poriadku

               Tento rokovací poriadok sa môže zmeniť rozhodnutím podvýboru pre sanitárne a fytosanitárne otázky v súlade s článkom 74 ods. 5 dohody.

               Článok 16

               Technické pracovné skupiny a skupiny ad hoc

               1.Podvýbor pre sanitárne a fytosanitárne otázky môže na základe rozhodnutia podľa článku 74 ods. 3 dohody podľa potreby vytvoriť alebo zrušiť technické pracovné skupiny alebo pracovné skupiny ad hoc vrátane vedeckých skupín.

               2.Členstvo v takýchto pracovných skupinách ad hoc nemusí byť obmedzené len na zástupcov zmluvných strán. Zmluvné strany zabezpečia, aby členovia ktorejkoľvek skupiny vytvorenej podvýborom pre sanitárne a fytosanitárne otázky dodržiavali všetky príslušné požiadavky na zachovanie dôvernosti.

               3.Pokiaľ sa nerozhodne inak, skupiny vytvorené podvýborom pre sanitárne a fytosanitárne otázky vykonávajú svoju činnosť pod vedením podvýboru pre sanitárne a fytosanitárne otázky, ktorému podávajú správy.

               4.Zasadnutia pracovných skupín sa môžu konať podľa potreby, a to buď za osobnej prítomnosti alebo prostredníctvom videokonferencie či audiokonferencie.

               5.Sekretariátu podvýboru pre sanitárne a fytosanitárne otázky sa v kópii zasiela všetka súvisiaca korešpondencia, dokumenty a oznámenia, ktoré sa týkajú činností pracovných skupín.

               6.Pracovné skupiny majú právomoc písomne vydávať odporúčania podvýboru pre sanitárne a fytosanitárne otázky. Odporúčania sa vydávajú na základe konsenzu a oznamujú sa predsedovi podvýboru pre sanitárne a fytosanitárne otázky, ktorý ich rozpošle podľa článku 7.

               7.Tento rokovací poriadok platí mutatis mutandis pre všetky technické pracovné skupiny alebo pracovné skupiny ad hoc vytvorené podvýborom pre sanitárne a fytosanitárne otázky, pokiaľ sa v tomto článku nestanovuje inak. Odkazy na Výbor pre pridruženie v zložení pre otázky obchodu sa považujú za odkazy na podvýbor pre sanitárne a fytosanitárne otázky.

               NÁVRH

               ROZHODNUTIE PODVÝBORU EÚ A UKRAJINY PRE OBCHOD A UDRŽATEĽNÝ ROZVOJ č. 1/2016

               z … 2016,

               ktorým sa prijíma jeho rokovací poriadok

               PODVÝBOR EÚ A UKRAJINY PRE OBCHOD A UDRŽATEĽNÝ ROZVOJ,

               so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“), a najmä na jej článok 300,

               keďže:

               (1)V súlade s článkom 486 dohody sa jej časti vrátane kapitoly 13 (Obchod a trvalo udržateľný rozvoj) hlavy IV (Obchod a záležitosti súvisiace s obchodom) predbežne vykonávajú od 1. januára 2016.

               (2)V článku 300 dohody sa stanovuje, že podvýbor pre obchod a udržateľný rozvoj by mal vykonávať dohľad nad uplatňovaním kapitoly 13 (Obchod a trvalo udržateľný rozvoj) hlavy IV (Obchod a záležitosti súvisiace s obchodom) uvedenej dohody.

               (3)V článku 300 ods. 1 dohody sa stanovuje, že podvýbor pre obchod a udržateľný rozvoj by mal prijať svoj rokovací poriadok.

               ROZHODOL TAKTO:

               Článok 1

               Týmto sa prijíma rokovací poriadok podvýboru pre obchod a udržateľný rozvoj uvedený v dodatku.

               Článok 2

               Toto rozhodnutie nadobúda účinnosť dňom jeho prijatia.

               V ... dňa ...

                        Za podvýbor pre obchod a udržateľný rozvoj

                        predseda

               Dodatok

               Rokovací poriadok podvýboru EÚ a Ukrajiny pre obchod a udržateľný rozvoj

               Článok 1

               Všeobecné ustanovenia

               1.Podvýbor pre obchod a udržateľný rozvoj zriadený v súlade s článkom 300 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“), pomáha Výboru pre pridruženie v zložení pre otázky obchodu, ako sa uvádza v článku 465 ods. 4 dohody pri vykonávaní jeho úloh.

               2.Podvýbor pre obchod a udržateľný rozvoj vykonáva svoje povinnosti uvedené v kapitole 13 (Obchod a trvalo udržateľný rozvoj) hlavy IV (Obchod a záležitosti súvisiace s obchodom) dohody.

               3.Podvýbor pre obchod a udržateľný rozvoj sa skladá zo zástupcov Európskej komisie a Ukrajiny zodpovedných za záležitosti súvisiace s obchodom a trvalo udržateľným rozvojom.

               4.Funkciu predsedu podvýboru pre obchod a udržateľný rozvoj vykonáva zástupca Európskej komisie alebo Ukrajiny zodpovedný za záležitosti súvisiace s obchodom a trvalo udržateľným rozvojom.

               5.Pojem zmluvné strany v tomto rokovacom poriadku je vymedzený podľa ustanovenia článku 482 dohody.

               Článok 2

               Osobitné ustanovenia

               1.Pokiaľ nie je v tomto rokovacom poriadku stanovené inak, uplatňujú sa články 2 až 14 rokovacieho poriadku Výboru pre pridruženie EÚ a Ukrajiny.

               2.Odkazy na Radu pre pridruženie sa vykladajú ako odkazy na Výbor pre pridruženie v zložení pre otázky obchodu. Odkazy na Výbor pre pridruženie alebo na Výbor pre pridruženie v zložení pre otázky obchodu sa vykladajú ako odkazy na podvýbor pre obchod a udržateľný rozvoj.

               Článok 3

               Zasadnutia

               Podvýbor pre obchod a udržateľný rozvoj zasadá podľa potreby. Zmluvné strany sa budú snažiť zasadať raz za rok.

               Článok 4

               Zmeny rokovacieho poriadku

               Tento rokovací poriadok sa môže zmeniť rozhodnutím podvýboru EÚ a Ukrajiny pre obchod a udržateľný rozvoj v súlade s článkom 240 dohody.

               NÁVRH

               ROZHODNUTIE PODVÝBORU EÚ A UKRAJINY PRE CLÁ č. 1/2016

               z … 2016,

               ktorým sa prijíma jeho rokovací poriadok

               PODVÝBOR EÚ A UKRAJINY PRE CLÁ,

               so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“), a najmä na jej článok 83,

               keďže:

               (1)V súlade s článkom 486 dohody sa jej časti vrátane kapitoly 5 (Uľahčenia v rámci colnej oblasti a obchodu) hlavy IV (Obchod a záležitosti súvisiace s obchodom) predbežne vykonávajú od 1. januára 2016.

               (2)V článku 83 dohody sa stanovuje, že podvýbor pre clá monitoruje vykonávanie a správu kapitoly 5 (Uľahčenia v rámci colnej oblasti a obchodu) hlavy V (Obchod a záležitosti súvisiace s obchodom) dohody.

               (3)V článku 83 písm. e) dohody sa stanovuje, že podvýbor pre clá by mal prijať svoj rokovací poriadok,

               ROZHODOL TAKTO:

               Článok 1

               Týmto sa prijíma rokovací poriadok podvýboru pre clá uvedený v dodatku.

               Článok 2

               Toto rozhodnutie nadobúda účinnosť dňom jeho prijatia.

               V ... dňa ...

                        Za Úniu

                        Za Ukrajinu

               Dodatok

               Rokovací poriadok podvýboru EÚ a Ukrajiny pre clá

               Článok 1

               Všeobecné ustanovenia

               1.Podvýbor EÚ a Ukrajiny pre clá zriadený v súlade s článkom 83 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“) plní svoje úlohy podľa ustanovení toho istého článku dohody.

               2.Podvýbor pre clá sa skladá zo zástupcov Európskej komisie a Ukrajiny zodpovedných za clá a colné záležitosti.

               3.Zástupca Európskej komisie alebo Ukrajiny zodpovedný za clá a colné záležitosti vykonáva funkciu predsedu v súlade s ďalej uvedeným článkom 2.

               4.Zmluvné strany sú v tomto rokovacom poriadku vymedzené podľa ustanovenia článku 482 dohody.

               Článok 2

               Predsedníctvo

               Zmluvné strany striedavo predsedajú podvýboru pre clá počas obdobia 12 mesiacov. Prvé obdobie sa začína dňom prvého zasadnutia Rady pre pridruženie a končí sa 31. decembra toho istého roku.

               Článok 3

               Zasadnutia

               1.Pokiaľ sa zmluvné strany nedohodnú inak, podvýbor pre clá sa zíde raz ročne alebo na žiadosť jednej zo zmluvných strán.

               2.Každé zasadnutie podvýboru pre clá zvoláva predseda, a to na deň a miesto, na ktorých sa zmluvné strany dohodli. Predseda podvýboru pre clá vydá oznámenie o zvolaní zasadnutia najneskôr 28 kalendárnych dní pred začiatkom zasadnutia, pokiaľ sa zmluvné strany nedohodnú inak.

               3.Zasadnutia podvýboru pre clá sa môžu uskutočniť s použitím všetkých dohodnutých technických prostriedkov, ako napríklad videokonferencie alebo audiokonferencie.

               5.Medzi zasadnutiami môže podvýbor pre clá riešiť akékoľvek záležitosti korešpondenčne.

               Článok 4

               Delegácie

               Pred každým zasadnutím musí každá zmluvná strana informovať prostredníctvom sekretariátu o plánovanom zložení svojej delegácie, ktorá sa zúčastní na zasadnutí.

               Článok 5

               Sekretariát

               1.Úradník Európskej komisie a úradník Ukrajiny, ktorí sú zodpovední za clá a colné záležitosti, vykonávajú spoločne funkciu tajomníkov podvýboru pre clá a spoločne plnia úlohy sekretariátu v duchu vzájomnej dôvery a spolupráce.

               2.Sekretariát Výboru pre pridruženie v zložení pre otázky obchodu musí byť informovaný o všetkých rozhodnutiach, stanoviskách, odporúčaniach, správach a iných dohodnutých opatreniach podvýboru pre clá.

               Článok 6

               Korešpondencia

               1.Korešpondencia adresovaná podvýboru pre clá sa posiela tajomníkovi jednej zo zmluvných strán, ktorý následne informuje druhého tajomníka.

               2.Sekretariát zabezpečí, aby sa korešpondencia adresovaná podvýboru pre clá postúpila predsedovi podvýboru pre clá a aby sa v prípade potreby rozposlala ako dokumenty uvedené v článku 7 tohto rokovacieho poriadku.

               3.Korešpondenciu predsedu podvýboru pre clá posiela zmluvným stranám sekretariát podvýboru pre clá v mene predsedu. Táto korešpondencia sa v prípade potreby rozpošle podľa ustanovenia článku 7 tohto rokovacieho poriadku.

               Článok 7

               Dokumenty

               1.Dokumenty rozposielajú tajomníci podvýboru pre clá.

               2.Zmluvná strana zašle svoje dokumenty svojmu tajomníkovi. Tajomník zašle tieto dokumenty tajomníkovi druhej strany.

               3.Tajomník Únie rozposiela dokumenty zodpovedným zástupcom Únie a kópiu takejto korešpondencie systematicky zasiela tajomníkovi Ukrajiny. Tajomník Únie rozposiela kópiu konečných verzií dokumentov tajomníkom Výboru pre pridruženie v zložení pre otázky obchodu.

               4.Tajomník Ukrajiny rozposiela dokumenty zodpovedným zástupcom Ukrajiny a kópiu takejto korešpondencie systematicky zasiela tajomníkovi Únie. Tajomník Ukrajiny rozposiela kópiu konečných verzií dokumentov tajomníkom Výboru pre pridruženie v zložení pre otázky obchodu.

               Článok 8

               Dôvernosť

               Pokiaľ zmluvné strany nerozhodnú inak, zasadnutia podvýboru pre clá sú neverejné. Ak zmluvná strana predloží podvýboru pre clá informácie označené ako dôverné, druhá zmluvná strana zaobchádza s takýmito informáciami ako s dôvernými informáciami.

               Článok 9

               Program zasadnutí

               1.Sekretariát podvýboru pre clá vypracuje predbežný program každého zasadnutia na základe návrhov zmluvných strán. Predbežný program rokovania obsahuje body, v súvislosti s ktorými dostal sekretariát podvýboru pre clá žiadosť o zaradenie do programu od jednej zo zmluvných strán spolu s príslušnými dokumentmi najneskôr 21 kalendárnych dní pred dňom konania zasadnutia.

               2.Predbežný program spolu s príslušnými dokumentmi sa rozposiela v súlade s článkom 7 najneskôr 15 kalendárnych dní pred začiatkom zasadnutia.

               3.Na začiatku každého zasadnutia prijíma podvýbor pre clá program zasadnutia. Do programu možno zaradiť aj body, ktoré nie sú uvedené v predbežnom programe, ak sa tak zmluvné strany dohodnú.

               4.Predseda zasadnutia podvýboru pre clá môže na základe súhlasu druhej zmluvnej strany pozvať zástupcov iných orgánov zmluvných strán alebo nezávislých expertov v danej tematickej oblasti na báze ad hoc, aby sa zúčastnili na zasadnutiach podvýboru s cieľom poskytnúť informácie o konkrétnych témach. Zmluvné strany zabezpečia, aby uvedení pozorovatelia alebo experti dodržiavali všetky požiadavky na zachovávanie dôvernosti.

               5.Predseda zasadnutia podvýboru pre clá môže po konzultáciách so zmluvnými stranami skrátiť lehoty uvedené v odsekoch 1 a 2 s cieľom zohľadniť osobitné požiadavky.

               Článok 10

               Zápisnica a operatívne závery

               1.Návrh zápisnice vrátane operatívnych záverov z každého zasadnutia vypracuje tajomník podvýboru pre clá predsedajúcej zmluvnej strany.

               2.Návrh zápisnice vrátane operatívnych záverov sa predloží na schválenie podvýboru pre clá. Zápisnicu je potrebné schváliť do 28 kalendárnych dní po každom zasadnutí podvýboru pre clá. Kópia sa zašle všetkým adresátom uvedeným v článku 7 rokovacieho poriadku.

               Článok 11

               Rozhodnutia a odporúčania

               1.Podvýbor pre clá prijíma praktické mechanizmy, opatrenia, rozhodnutia (ďalej len „rozhodnutia“) a odporúčania, ako sa stanovuje v článku 83 dohody. Tieto rozhodnutia a odporúčania sa prijímajú na základe konsenzu zmluvných strán po ukončení príslušných vnútorných postupov oboch zmluvných strán na ich prijatie. Rozhodnutia sú pre zmluvné strany záväzné a zmluvné strany prijmú náležité opatrenia na ich vykonanie.

               2.Každé rozhodnutie alebo odporúčanie podpíše zástupca každej zmluvnej strany. Bez toho, aby bol dotknutý odsek 3, zástupcovia podpíšu tieto dokumenty počas zasadnutia, na ktorom bolo príslušné rozhodnutie alebo odporúčanie prijaté.

               3.Podvýbor pre clá môže prijímať rozhodnutia alebo vydávať odporúčania písomným postupom po ukončení príslušných vnútorných postupov, ak sa tak zmluvné strany dohodnú. Písomný postup pozostáva z úradnej výmeny nót medzi oboma predsedami, ktorí konajú v zmysle dohody zmluvných strán. Na tento účel sa text návrhu rozpošle podľa článku 7, pričom lehota, počas ktorej sa musia oznámiť akékoľvek výhrady alebo zmeny, je najmenej 21 kalendárnych dní. Predseda podvýboru pre clá môže po konzultácii so zmluvnými stranami skrátiť lehoty uvedené v tomto odseku s cieľom zohľadniť osobitné okolnosti. Hneď, ako sa daný text schváli, rozhodnutie alebo odporúčanie podpíše zástupca každej zmluvnej strany.

               4.Akty podvýboru pre clá sa nazývajú „rozhodnutie“, resp. „odporúčanie“. Každé rozhodnutie nadobúda účinnosť dňom jeho prijatia, pokiaľ sa v rozhodnutí nestanovuje inak.

               5.Rozhodnutia a odporúčania podvýboru pre clá overia obaja tajomníci.

               6.Rozhodnutia a odporúčania sa rozpošlú obom zmluvným stranám.

               7.Každá zmluvná strana sa môže rozhodnúť uverejniť rozhodnutia a odporúčania podvýboru pre clá vo svojej úradnej publikácii.

               Článok 12

               Správy

               Podvýbor pre clá podáva na každom pravidelnom ročnom zasadnutí Výboru pre pridruženie v zložení pre otázky obchodu správy tomuto výboru.

               Článok 13

               Jazyky

               1.Pracovnými jazykmi podvýboru pre clá sú angličtina a ukrajinčina.

               2.Pokiaľ sa nerozhodne inak, rokovania podvýboru pre clá vychádzajú z dokumentácie vyhotovenej v týchto jazykoch.

               Článok 14

               Výdavky

               1.Každá zmluvná strana hradí všetky výdavky, ktoré jej vznikli v dôsledku účasti na zasadnutiach podvýboru pre clá, a to tak výdavky na personál, cestovné náklady a diéty, ako aj poštovné a telekomunikačné výdavky.

               2.Výdavky v súvislosti s organizáciou zasadnutí a rozmnožovaním dokumentov hradí zmluvná strana, ktorá je organizátorom zasadnutia.

               3.Výdavky na tlmočenie počas zasadnutí a na preklad dokumentov do angličtiny a ukrajinčiny alebo z angličtiny a ukrajinčiny podľa článku 13 ods. 1 tohto rokovacieho poriadku hradí zmluvná strana, ktorá je organizátorom zasadnutia.

               Tlmočenie a preklad do iných jazykov alebo z iných jazykov hradí priamo žiadajúca zmluvná strana.

               Článok 15

               Zmeny rokovacieho poriadku

               Tento rokovací poriadok sa môže zmeniť rozhodnutím podvýboru pre clá v súlade s článkom 83 písm. e) dohody.

               NÁVRH

               ROZHODNUTIE PODVÝBORU EÚ A UKRAJINY PRE ZEMEPISNÉ OZNAČENIA č. 1/2016

               z … 2016,

               ktorým sa prijíma jeho rokovací poriadok

               PODVÝBOR EÚ A UKRAJINY PRE ZEMEPISNÉ OZNAČENIA,

               so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“), a najmä na jej článok 211,

               keďže:

               (1)V súlade s článkom 486 dohody sa jej časti vrátane pododdielu 3 (Zemepisné označenia) oddielu 2 kapitoly 9 (Duševné vlastníctvo) hlavy IV (Obchod a záležitosti súvisiace s obchodom) predbežne vykonávajú od 1. januára 2016.

               (2)V článku 211 dohody sa stanovuje, že podvýbor pre zemepisné označenia monitoruje stav dohody v oblasti zemepisných označení a slúži ako fórum na spoluprácu a dialóg v oblasti zemepisných označení.

               (2)V článku 211 ods. 2 dohody sa stanovuje, že podvýbor pre zemepisné označenia by mal prijať svoj rokovací poriadok,

               ROZHODOL TAKTO:

               Článok 1

               Týmto sa prijíma rokovací poriadok podvýboru pre zemepisné označenia uvedený v dodatku.

               Článok 2

               Toto rozhodnutie nadobúda účinnosť dňom jeho prijatia.

               V ...

                        Za Úniu

                        Za Ukrajinu

               Dodatok

               Rokovací poriadok podvýboru EÚ a Ukrajiny pre zemepisné označenia

               Článok 1

               Všeobecné ustanovenia

               1.Podvýbor pre zemepisné označenia zriadený v súlade s článkom 211 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“) pomáha Výboru pre pridruženie v zložení pre otázky obchodu, ako sa stanovuje v článku 465 ods. 4 hlavy IV dohody, pri plnení jeho povinností.

               2.Podvýbor pre zemepisné označenia plní svoje povinnosti stanovené v článku 211 dohody.

               3.Podvýbor pre zemepisné označenia sa skladá z úradníkov Európskej komisie a Ukrajiny príslušných pre oblasť zemepisných označení.

               4.Každá zmluvná strana vymenuje vedúceho delegácie, ktorý bude kontaktnou osobou pre všetky záležitosti týkajúce sa podvýboru.

               5.Vedúci delegácií vykonávajú funkciu predsedu v súlade s ďalej uvedeným článkom 2.

               6.Každý vedúci delegácie môže delegovať všetky alebo niektoré úlohy vyplývajúce z funkcie vedúceho delegácie na vymenovaného zástupcu a v takom prípade sa všetky ďalej uvedené odkazy na vedúceho delegácie uplatňujú rovnako na vymenovaného zástupcu.

               7.Zmluvné strany sú v tomto rokovacom poriadku vymedzené podľa ustanovenia článku 482 dohody.

               Článok 2

               Predsedníctvo

               Zmluvné strany striedavo predsedajú podvýboru pre zemepisné označenia počas obdobia 12 mesiacov. Prvé obdobie sa začína dňom prvého zasadnutia Rady pre pridruženie a končí sa 31. decembra toho istého roku.

               Článok 3

               Zasadnutia

               1.Pokiaľ sa zmluvné strany nedohodnú inak, podvýbor pre zemepisné označenia sa zíde na žiadosť ktorejkoľvek zmluvnej strany, a to striedavo v EÚ a na Ukrajine, a v každom prípade najneskôr do 90 dní odo dňa podania žiadosti.

               2.Každé zasadnutie podvýboru pre zemepisné označenia zvoláva predseda, a to na deň a miesto, na ktorých sa zmluvné strany dohodli. Predseda podvýboru pre zemepisné označenia vydá oznámenie o zvolaní zasadnutia najneskôr 28 kalendárnych dní pred začiatkom zasadnutia, pokiaľ sa zmluvné strany nedohodnú inak.

               3.Vždy, keď je to možné, pravidelné zasadnutie podvýboru pre zemepisné označenia sa zvolá v dostatočnom predstihu pred pravidelným zasadnutím Výboru pre pridruženie v zložení pre otázky obchodu.

               4.Vo výnimočných prípadoch sa zasadnutia podvýboru pre zemepisné označenia môžu uskutočniť s použitím všetkých dohodnutých technických prostriedkov vrátane videokonferencie.

               Článok 4

               Delegácie

               Pred každým zasadnutím musí každá zmluvná strana informovať prostredníctvom sekretariátu o plánovanom zložení svojej delegácie, ktorá sa zúčastní na zasadnutí.

               Článok 5

               Sekretariát

               1.Zástupca Európskej komisie a zástupca Ukrajiny, ktorých určia vedúci delegácií, vykonávajú spoločne funkciu tajomníkov podvýboru pre zemepisné označenia a spoločne plnia úlohy sekretariátu v duchu vzájomnej dôvery a spolupráce.

               2.Sekretariát zasadnutia Výboru pre pridruženie v zložení pre otázky obchodu musí byť oboznámený so všetkými rozhodnutiami, správami a inými dohodnutými opatreniami podvýboru pre zemepisné označenia.

               Článok 6

               Korešpondencia

               1.Korešpondencia adresovaná podvýboru pre zemepisné označenia sa posiela tajomníkovi jednej zo zmluvných strán, ktorý následne informuje druhého tajomníka.

               2.Sekretariát zabezpečí, aby sa korešpondencia adresovaná podvýboru pre zemepisné označenia postúpila predsedovi podvýboru pre zemepisné označenia a aby sa v prípade potreby rozposlala ako dokumenty uvedené v článku 7 tohto rokovacieho poriadku.

               3.Korešpondenciu predsedu podvýboru pre zemepisné označenia posiela zmluvným stranám sekretariát podvýboru pre zemepisné označenia v mene predsedu. Táto korešpondencia sa v prípade potreby rozpošle podľa ustanovenia článku 7 tohto rokovacieho poriadku.

               Článok 7

               Dokumenty

               1.Dokumenty rozposielajú tajomníci podvýboru pre zemepisné označenia.

               2.Zmluvná strana zašle svoje dokumenty svojmu tajomníkovi. Tajomník zašle tieto dokumenty tajomníkovi druhej strany.

               3.Tajomník Únie rozposiela dokumenty zodpovedným zástupcom Únie a kópiu takejto korešpondencie systematicky zasiela tajomníkovi Ukrajiny a tajomníkom Výboru pre pridruženie v zložení pre otázky obchodu.

               4.Tajomník Ukrajiny rozposiela dokumenty zodpovedným zástupcom Ukrajiny a kópiu takejto korešpondencie systematicky zasiela tajomníkovi Únie a tajomníkom Výboru pre pridruženie v zložení pre otázky obchodu.

               Článok 8

               Dôvernosť

               Pokiaľ zmluvné strany nerozhodnú inak, zasadnutia podvýboru pre zemepisné označenia sú neverejné. Ak zmluvná strana predloží podvýboru pre zemepisné označenia informácie označené ako dôverné, druhá zmluvná strana zaobchádza s takýmito informáciami ako s dôvernými informáciami.

               Článok 9

               Program zasadnutí

               1.Sekretariát podvýboru pre zemepisné označenia vypracuje predbežný program každého zasadnutia, ako aj návrh operatívnych záverov, ako sa stanovuje v článku 10, a to na základe návrhov zmluvných strán. Predbežný program rokovania obsahuje body, v súvislosti s ktorými dostal sekretariát podvýboru pre zemepisné označenia žiadosť o zaradenie do programu od jednej zo zmluvných strán spolu s príslušnými dokumentmi najneskôr 21 kalendárnych dní pred dňom konania zasadnutia.

               2.Predbežný program spolu s príslušnými dokumentmi sa rozposiela v súlade s článkom 7 najneskôr 15 kalendárnych dní pred začiatkom zasadnutia.

               3.Na začiatku každého zasadnutia prijme predseda a vedúci druhej delegácie program zasadnutia. Do programu možno zaradiť aj body, ktoré nie sú uvedené v predbežnom programe, ak sa tak zmluvné strany dohodnú.

               4.Predseda zasadnutia podvýboru pre zemepisné označenia môže na základe súhlasu druhej zmluvnej strany pozvať zástupcov iných orgánov zmluvných strán alebo nezávislých expertov v danej tematickej oblasti na báze ad hoc, aby sa zúčastnili na zasadnutiach podvýboru s cieľom poskytnúť informácie o konkrétnych témach. Zmluvné strany zabezpečia, aby uvedení pozorovatelia alebo experti dodržiavali všetky požiadavky na zachovávanie dôvernosti.

               5.Predseda zasadnutia podvýboru pre zemepisné označenia môže po konzultáciách so zmluvnými stranami skrátiť lehoty uvedené v odsekoch 1 a 2 s cieľom zohľadniť osobitné požiadavky.

               Článok 10

               Zápisnica a operatívne závery

               1.Návrh zápisnice z každého zasadnutia vypracujú obidvaja tajomníci spoločne.

               2.V zápisnici sa vo všeobecnosti vo vzťahu ku každému bodu programu uvádzajú tieto informácie:

               a)účastníci zasadnutia, úradníci, ktorí ich sprevádzali a prípadní pozorovatelia alebo experti, ktorí sa zúčastnili na zasadnutí;

               b)dokumenty predložené podvýboru pre zemepisné označenia;

               c)vyhlásenia, o ktorých zaznamenanie požiadal podvýbor pre zemepisné označenia, a

               d)v prípade potreby operatívne závery zo zasadnutia podľa odseku 4.

               3.Návrh zápisnice sa predloží na schválenie podvýboru pre zemepisné označenia. Zápisnicu je potrebné schváliť do 28 kalendárnych dní po každom zasadnutí podvýboru pre zemepisné označenia. Kópia sa zašle všetkým adresátom uvedeným v článku 7 rokovacieho poriadku.

               4.Návrh operatívnych záverov z každého zasadnutia vypracuje tajomník podvýboru pre zemepisné označenia predsedajúcej zmluvnej strany a spolu s programom ho rozpošle zmluvným stranám, zvyčajne najneskôr 15 kalendárnych dní pred začiatkom zasadnutia. Tento návrh sa v priebehu zasadnutia aktualizuje tak, aby na konci zasadnutia podvýbor pre zemepisné označenia, pokiaľ nie je dohodnuté inak, prijal operatívne závery, v ktorých sa zohľadňujú následné opatrenia, na ktorých sa zmluvné strany dohodli. Po schválení sa operatívne závery pripoja k zápisnici a ich vykonávanie sa preskúma na nasledujúcom zasadnutí podvýboru pre zemepisné označenia. Na tento účel podvýbor pre zemepisné označenia prijme vzor, ktorý umožní vysledovať každé opatrenie podľa konkrétnej lehoty na jeho vykonanie.

               Článok 11

               Rozhodnutia

               1.Podvýbor pre zemepisné označenia má právomoc prijímať rozhodnutia v prípadoch stanovených v článku 211 ods. 3 dohody. Tieto rozhodnutia sa prijímajú na základe konsenzu medzi zmluvnými stranami po ukončení príslušných vnútorných postupov na ich prijatie. Rozhodnutia sú pre zmluvné strany záväzné a zmluvné strany prijmú náležité opatrenia potrebné na ich vykonanie.

               2.Každé rozhodnutie alebo odporúčanie musí podpísať zástupca každej zmluvnej strany. Bez toho, aby bol dotknutý odsek 3, zástupcovia podpíšu tieto dokumenty počas zasadnutia, na ktorom bolo príslušné rozhodnutie prijaté.

               3.Podvýbor pre zemepisné označenia môže prijímať rozhodnutia písomným postupom po ukončení príslušných vnútorných postupov, ak sa tak zmluvné strany dohodnú. Písomný postup pozostáva z úradnej výmeny nót medzi oboma tajomníkmi, ktorí konajú v zmysle dohody zmluvných strán. Na tento účel sa text návrhu rozpošle podľa článku 7, pričom lehota, počas ktorej sa musia oznámiť akékoľvek výhrady alebo zmeny, je najmenej 21 kalendárnych dní. Predseda podvýboru pre zemepisné označenia môže po konzultácii so zmluvnými stranami skrátiť lehoty uvedené v tomto odseku s cieľom zohľadniť osobitné okolnosti. Hneď, ako sa daný text schváli, rozhodnutie podpíše zástupca každej zmluvnej strany.

               4.Akty podvýboru pre zemepisné označenia sa nazývajú „rozhodnutie“. Každé rozhodnutie nadobúda účinnosť dňom jeho prijatia, pokiaľ sa v rozhodnutí nestanovuje inak.

               5.Rozhodnutia podvýboru pre zemepisné označenia overia obaja tajomníci.

               6.Rozhodnutia sa rozpošlú obom zmluvným stranám.

               7.Každá zmluvná strana sa môže rozhodnúť uverejniť rozhodnutia podvýboru pre zemepisné označenia vo svojej úradnej publikácii.

               Článok 12

               Správy

               1.Podvýbor pre zemepisné označenia podáva správy Výboru pre pridruženie v zložení pre otázky obchodu na každom pravidelnom zasadnutí tohto výboru.

               2.Tieto správy sa prijímajú na základe konsenzu zmluvných strán a nazývajú sa „správy“. Správy sa rozpošlú obom zmluvným stranám.

               3.Postup na prijímanie rozhodnutí uvedený v článku 11 ods. 2 a 3 sa uplatňuje mutatis mutandis na správy.

               Článok 13

               Jazyky

               1.Pracovnými jazykmi podvýboru pre zemepisné označenia sú angličtina a ukrajinčina.

               2.Pokiaľ sa nerozhodne inak, rokovania podvýboru pre zemepisné označenia vychádzajú z dokumentácie vyhotovenej v týchto jazykoch.

               Článok 14

               Výdavky

               1.Každá zmluvná strana hradí všetky výdavky, ktoré jej vznikli v dôsledku účasti na zasadnutiach podvýboru pre zemepisné označenia, a to tak výdavky na personál, cestovné náklady a diéty, ako aj poštovné a telekomunikačné výdavky.

               2.Výdavky v súvislosti s organizáciou zasadnutí a rozmnožovaním dokumentov hradí zmluvná strana, ktorá je organizátorom zasadnutia.

               3.Výdavky na tlmočenie počas zasadnutí a na preklad dokumentov do angličtiny a ukrajinčiny alebo z angličtiny a ukrajinčiny podľa článku 13 ods. 1 tohto rokovacieho poriadku hradí zmluvná strana, ktorá je organizátorom zasadnutia.

               Tlmočenie a preklad do iných jazykov alebo z iných jazykov hradí priamo žiadajúca zmluvná strana.

               Článok 15

               Zmeny rokovacieho poriadku

               Tento rokovací poriadok sa môže zmeniť rozhodnutím podvýboru pre zemepisné označenia v súlade s článkom 211 ods. 2.